**David Pastrňák** (s. 25. toukokuuta 1996 Havířov, Tšekki) on tšekkiläinen jääkiekkoilija, pelipaikaltaan oikea laitahyökkääjä. Hän pelaa NHL-joukkue Boston Bruinsissa. Seura varasi Pastrňákin ensimmäisellä kierroksella 25. pelaajana NHL:n varaustilaisuudessa 2014. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Pastrňák on HC Havířovin kasvatti. Hän oli kaudella 2010–2011 seuran U16-junioreiden paras pistemies, maalintekijä ja syöttäjä 53 tehopisteellä. Kaudella 2011–2012 Pastrňák edusti Tšekin U18-juniorisarjassa sekä Havířovia että lainalla HC Třinecia. Hän voitti koko sarjan piste- ja maalipörssin 68 tehopisteellä. Pastrňák voitti myös kevään 2012 karsintasarjan maalipörssin ja jakoi pistepörssin voiton HC Přerovin Michal Rajnochin kanssa 19 tehopisteellä. Hän debytoi samalla kaudella myös miesten peleissä pelattuaan vain 15-vuotiaana Havířovissa Tšekin kolmanneksi korkeimmalla sarjatasolla 2. česká hokejová ligassa kaksi runkosarja-, playoff- että nousukarsintasarjan 

Kaudeksi 2012–2013 Pastrňák siirtyi Ruotsiin ja Södertälje SK:n J20-junioreihin. Hän oli joukkueen kolmanneksi paras pistemies 29 tehopisteellä. 16-vuotias Pastrňák debytoi kauden aikana myös Södertäljen miesten joukkueessa ja hän teki Ruotsin toiseksi korkeimmalla sarjatasolla HockeyAllsvenskanissa 11 runkosarja- ja viidessä Kvalserien-ottelussa 3 tehopistettä. Huhtikuussa 2013 Pastrňák solmi kaksivuotisen jatkosopimuksen joukkueen kanssa.

Severstal Tšerepovets varasi Pastrňákin 34. pelaajana KHL:n varaustilaisuudessa 2013. Kausi 2013–2014 oli hänelle ensimmäinen kokonainen Allsvenskanissa ja Pastrňák voitti Södertäljen sisäisen piste- ja syöttöpörssin tehtyään 36 runkosarjaottelussa 24 tehopistettä. Boston Bruins varasi hänet ensimmäisellä kierroksella 25. pelaajana NHL:n varaustilaisuudessa 2014. Samana kesänä Pastrňákin varasi myös OHL-joukkue Belleville Bulls kymmenentenä pelaajana. Hän ei kuitenkaan siirtynyt CHL:ään. Saman kesän heinäkuussa Pastrňák teki kolmivuotisen tulokassopimuksen Bruinsin kanssa, mutta hän sopi pelaavansa kauden 2014–2015 vielä lainalla Södertäljessä.

Syksyn 2014 harjoitusleirin jälkeen Bruins lähetti Pastrňákin Allsvenskanin sijaan AHL-joukkue Providence Bruinsin vahvuuteen, jossa hän aloitti kauden 2014–2015. Pastrňák debytoi Bostonin NHL-miehistössä 24. marraskuuta 2014 Pittsburgh Penguinsia vastaan. Hän sai ottelussa jääaikaa 7.53 minuuttia. Pastrňák avasi maalitilinsä NHL:ssä heti kahdella osumalla 10. tammikuuta 2015 vieraissa Philadelphia Flyersia vastaan, jolloin hänen ottelun molemmat laukauksensa ohittivat Ray Emeryn. Pastrňákin ensimmäinen maali syntyi ylivoimalla ja jälkimmäinen jäi Bruinsin 1–3-voittoon päättyneen ottelun ratkaisumaaliksi. Hänet valittiin ottelun ykköstähdeksi. 29. maaliskuuta 2015 ottelussa Carolina Hurricanesia vastaan Pastrňákista tuli Bruinsin seurahistorian nuorin ja ensimmäinen alle 20-vuotias pelaaja, joka on onnistunut tekemään runkosarjan jatkoerässä voittomaalin, kun hän ratkaisi joukkueelle 2–1-voiton. Pastrňák pelasi NHL:ssä lopulta suurimman osan kaudestaan ja teki 46 runkosarjaottelussa 27 tehopistettä.

Kaudella 2015–2016 Pastrňák teki 51 runkosarjaottelussa 26 tehopistettä. Hänen kauteensa mahtui myös ylävartalovamma, joka kesti lokakuusta tammikuuhun. Pastrňák pelasi kauden aikana myös kolme AHL-ottelua Providencessa.

Maaliskuussa 2023 Pasternak teki Bruinsin kanssa kahdeksanvuotisen ja yhteensä 90 miljoonan dollarin arvoisen jatkosopimuksen.

### Maajoukkueura

Pastrňák edusti Tšekkiä MM-kilpailuissa vuonna 2016. Hänet valittiin Tšekin joukkueeseen myös vuoden 2016 maailmancupiin. Yhteensä Pastrňák on pelannut 11 A-maaottelua tehden 7 tehopistettä. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 27. huhtikuuta 2016 Znojmossa Ruotsia vastaan. Pastrňák merkittiin heti Tšekin ykkösketjuun Roman Červenkan ja Tomáš Plekanecin viereen. Hän sai ottelussa yhden kahden minuuttin jäähyn huitomisesta sekä toimi kerran Tšekin joukkuerangaistuksen kärsijänä liian monesta pelaajasta jäällä. Seuraavassa ottelussa 29. huhtikuuta 2016 myös Znojmossa pelatussa ottelussa Ruotsia vastaan Pastrňák teki ensimmäisen A-maajoukkuemaalinsa. Hänen osumansa jäi Tšekin 7–1-murskavoittoon päättyneen ottelun ratkaisumaaliksi.

Pastrňák edusti Tšekkiä myös alle 20-vuotiaiden MM-kilpailuissa vuosina 2014, 2015 ja 2016, joista vuoden 2015 turnauksessa hän oli joukkueen paras pistemies ja syöttäjä 7 tehopisteellä. Pastrňák palkittiin Tšekin yhtenä kolmesta parhaasta pelaajasta, kuten myös vuoden 2016 turnauksessa. Hän pelasi myös alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa Pastrňák toimi Tšekin varakapteenina ja voitti hopeaa.

Pastrňák pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Pastrňák jakoi Tšekin sisäisen pistepörssin voiton Jakub Vránan kanssa 4 tehopisteellä. Hän pelasi myös World U-17 Hockey Challengessa vuonna 2012 ja alle 19-vuotiaiden World Junior A Challengessa vuonna 2012.

Muuta
-----

Pastrňákin edesmennyt isä Milan pelasi omalla urallaan mm. Saksan alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | AZ Havířov | Tšekki II | 2 | 0 | 0 | 0 | 0 | 2 | 0 | 0 | 0 | 0 |
| 2012–2013 | Södertälje SK | Allsvenskan | 11 | 2 | 1 | 3 | 0 | – | – | – | – | – | U18 | 5 | 1 | 1 | 2 | 4 |
| 2013–2014 | Södertälje SK | Allsvenskan | 36 | 8 | 16 | 24 | 24 | – | – | – | – | – | U18 | 7 | 0 | 5 | 5 | 2 |
|  |  |  |  |  |  |  |  |  |  |  |  |  | JMM | 5 | 1 | 2 | 3 | 0 |
| 2014–2015 | Boston Bruins | NHL | 46 | 10 | 17 | 27 | 8 | – | – | – | – | – | JMM | 5 | 1 | 6 | 7 | 4 |
|  | Providence Bruins | AHL | 25 | 11 | 17 | 28 | 12 | 3 | 0 | 0 | 0 | 0 |
| 2015–2016 | Boston Bruins | NHL | 51 | 15 | 11 | 26 | 20 | – | – | – | – | – | JMM | 4 | 1 | 3 | 4 | 0 |
|  | Providence Bruins | AHL | 3 | 1 | 3 | 4 | 2 | – | – | – | – | – | MM | 8 | 1 | 5 | 6 | 4 |
| 2016–2017 | Boston Bruins | NHL | 75 | 34 | 36 | 70 | 34 | 6 | 2 | 2 | 4 | 6 | WCup | 3 | 0 | 0 | 0 | 0 |
| 2017–2018 | Boston Bruins | NHL | 82 | 35 | 45 | 80 | 37 | 12 | 6 | 14 | 20 | 8 | MM | 5 | 4 | 2 | 6 | 0 |
| 2018–2019 | Boston Bruins | NHL | 66 | 38 | 43 | 81 | 32 | 24 | 9 | 10 | 19 | 4 |
| 2019–2020 | Boston Bruins | NHL | 70 | 48 | 47 | 95 | 40 | 10 | 3 | 7 | 10 | 2 |
| 2020–2021 | Boston Bruins | NHL | 48 | 20 | 28 | 48 | 24 | 11 | 7 | 8 | 15 | 8 |
| 2021–2022 | Boston Bruins | NHL | 72 | 40 | 37 | 77 | 20 | 7 | 3 | 3 | 6 | 2 | MM | 7 | 7 | 3 | 10 | 2 |
| 2022–2023 | Boston Bruins | NHL | 82 | 61 | 52 | 113 | 38 | 7 | 5 | 0 | 5 | 0 |
| 9 kautta | yhteensä | NHL | 592 | 301 | 316 | 617 | 253 | 77 | 35 | 44 | 79 | 30 |
| 2 kautta | yhteensä | AHL | 28 | 12 | 20 | 32 | 14 | 3 | 0 | 0 | 0 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **David Pastrňák**.
### Verkkosivustot

* David Pastrňák The Internet Hockey Databasessa (englanniksi)
* David Pastrňák *Elite Prospects*. Everysport Media Group AB.  (englanniksi)

### Viitteet

1. ↑  Conroy, Steve: David Pastrnak just starting development process *BostonHerald.com*.  17.9.2014. ANTIOCH, Tenn:  Boston Herald and Herald Media. Viitattu 8.6.2016. (englanniksi)
2. 1 2  Miccoli, Mike: Where Is David Pastrnak Playing?  22.1.2016. ANTIOCH, Tenn:  The Hockey Writers. Viitattu 8.6.2016. (englanniksi)
3. 1 2 3 4 5 6 7 8 9 10  David Pastrňák *Elite Prospects*. Everysport Media Group AB.  (englanniksi)
4. 1 2  Players *NHL.com*.  2014. National Hockey League. Viitattu 28.6.2014. (englanniksi)
5. ↑  Framtidslöfte till SSK  7.6.2012. Södertälje Sportklubb.  Arkistoitu 3.11.2014. Viitattu 27.9.2014. (ruotsiksi)
6. ↑  SSK skriver med Pastrňák  20.4.2013. Södertälje Sportklubb.  Arkistoitu 3.11.2014. Viitattu 27.9.2014. (ruotsiksi)
7. ↑  Bruins Sign Bartkowski to a One-Year Contract & Pastrnak to an Entry Level Contract  15.7.2014. BOSTON, MA:  Boston Bruins. Viitattu 27.9.2014. (englanniksi)
8. ↑  Switaj, Caryn: Pastrnak to Providence, and Other Opening Day Roster Moves  7.10.2014. BOSTON:  Boston Bruins. Viitattu 9.11.2014. (englanniksi)
9. ↑  Boxscore – NHL.com *NHL.com*.  24.11.2014. National Hockey League. Viitattu 2.12.2014. (englanniksi)
10. ↑  Boxscore – NHL.com *NHL.com*.  10.1.2015. National Hockey League. Viitattu 10.6.2015. (englanniksi)
11. ↑
12. ↑  CZE – SWE (Line Up) (englanniksi)
13. ↑  Czech Republic vs Sweden – EHC – 2015–16 Euro Hockey Challenge – boxscore | Pointstreak Sports Technologies
14. ↑  Czech Republic vs Sweden – EHC – 2015–16 Euro Hockey Challenge – boxscore | Pointstreak Sports Technologies

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |